Ved stortingsvalget i 1851 stod Thomas på valg som «suppleant» (vararepresentant) i valgkretsen som den gang het Finmarkens amt. Han var ikke norsk statsborger, og i dag ville Grunnloven forhindret ham fra å stille til valg til Stortinget. Men opprinnelig lød Grunnloven § 61 «Ingen kan vælges til Repræsentant, medmindre han er 30 Aar gammel og har i 10 Aar opholdt sig i Riget.» Det var derfor ikke noe til hinder for at Thomas, som hadde bodd i Norge siden 1830-årene, kunne stille til valg.